
riaderonan tin un preocupacion grandi. Principalmente 
esnan di Sta Cruz. Pa algun siman caba nan a bin ta 


constata cu nan bestianan chikito ta disparce. Y e forma 
cu esaki ta tuma luga ta di e mesun forma den e diferente 
casonan. 


Ta normal cu criadonan ta laga e cabritonan sali y busca 
yerba pa nan come. Segun por a compronde di e materia, 
e ladronnan di cabrito ta hala atencion di e bestianan aki cu 
maishi. Na momento cu nan yega cerca, ta gara un of mas y 
ta hinca nan den auto. 


Tur esaki ta sosode den dia cla riba caminda y tin ladron 
tin curashi di yega te na e cunuconan y drenta coy bestia. E 
situacion aki ta fastioso pasobra cria di bestia no ta algo facil. 
E ta exigi hopi dedicacion y naturalmente e ta algo costoso 
tambe. 


Criaderonan ta hopi demotiva cu e situacion aki, pasobra nan 
ta gasta basta placa den compra di e bestianan y cuminda, 
pasobra e yerba so no ta suficiente. Tin criadero por ehempel 
ta paga entre 1000 y 2000 dollar pa compra di un macho cu 
nan ta uza pa rasa y haya un bon cria. 


Ta papia aki di rond di 20 bestia cu a perde durante un luna 
di tempo. 


Den corto tempo mas cu 20 
cabrito horta den Sta Cruz 


Tanto autoridadnan como e criaderonan mes a bin ta 
ricibi varios tip. Hasta a surgi un detencion siman pasa, 
pero e pruebanan no tabata suficiente. A haya cierto 
prueba den auto, pero esey no ta suficiente pa wanta e 
persona deteni y mester a lague bay. 


E peligro ta cu, manera a sosode den pasado, e hendenan 
aki ta horta e bestianan y ta bay cria nan algun dia pa 
despues mata nan na cas. Sin ningun tipo di higiena y 
proteccion pa salud. No ta cualkier hende por mata of 
soya un cabrito. 


P’esey ta exigi pa esaki tuma luga na Servicio Veterinario, 
unda tin e expertonan cu por detecta tambe si e bestia 
tabatin un malesa y e ora no por bende e carni aki cu 
publico. Den pasado a sosode cu a mata e bestianan na 
cas y a bende esaki cu algun supermercado Chines. Un 
situacion hopi peligroso pa salud. 


Un problema na Aruba cu cria di bestia ta cu no ta tur 
animal tin un marca unda cu nan doño por reconoce, si 
topa nan otro caminda. 


E criadonan ta haci un apelacion na tur ciudadano cu por 
tin camara na nan cas, y a mira un situacion straño pa 
tuma contacto cu Polis. Tur tip ta bon bini. 


E criadero aki ta un di esnan cu a bira victima di ladronnan. 

riba 4 di april 2008, Eugene Lampe, cu su 29 aña di edad 
a mata cruelmente su mayornan y un ruman homber. 


Esaki a sosode na un cas no mucho leu di warda di polis situa 
na Macuarima. Eugene a keda condena 20 aña di prison, 
pero a sinta unicamente 13. Na Augustus di aña 2021, Hof 
a nenga di duna Eugene su libertad condicional. Algun luna 
despues di e decision aki, toch a bin cu algun palabracion pa 
Eugene haya su libertad. 


Awe un biaha mas Eugene ta den noticia. Hopi ta pensa cu 
e problema cu e ta cana rond cu ne ta un bom di tempo 
cu cualkier momento por bolbe explota. Diahuebs merdia 
rond di 2’or polis a bay den area di Alhambra Casino, pa 
motibo cu tin un persona haciendo fastioso. Esaki a resulta 
di ta Eugene Lampe. 


Alhambra Casino ta un sitio cu hopi di nos grandinan 
ta bishita. Nan ta bay eynan pa purba nan suerte y pasa 
basta rato di nan dia eyden. Aki ta unda Lampe a bay pa 
pidi hende placa. Na prome instante e tawata calmo, pero 
segun cu e tawata wordo nenga placa el a cuminsa rabia y 
haci problema. Momento cu polis a yega na e sitio ya el a 
bandona e luga y a cana bay zuid, direccion di beach. Polis a 
bay controla den e area aki, pero no a topa cu Eugene. 


Fact - Team, Respaldo 


Eugene Lampe ta un homber liber, y ta keto bay bou di 
tratamento. Segun nos a compronde e tratamento aki ta 
obligatorio, y cu si ta bon lo ta wordo haci door di Fact-Team 
di Respaldo. Pues e team aki ta esun tambe cu lo mester 
monitor cualkier situacion no normal. Na luna di maart 
ainda Lampe tawata den Respaldo. 


Eugene a sinta su castigo y manera ta ser bisa a 
haya tratamento, y aparentemente ta ricibiendo su 
medicamentonan. Pregunta ta bira e ora, con efectivo e 
tratamento aki ta? Esnan cu encargo pa su tratamento 
psikiatrico ta evalua nan trabou? Nan ta supervisa Lampe? 
Tin suficiente sosten profesional pa Lampe por biba un bida 
sin forma un peliger pa su mes o otronan? 


Enfermedad mental no ta haci un persona automaticamente 
violento, pero e caso di Lampe ta uno extraordinario. 


E ta un bom di tempo canando rond 
Eugene L.(43) a bay haci 


problema den casino 


Locual a pasa diahuebs merdia sigur ta duna un indicacion 
cu Eugene no ta hayando e cuido adecua y por wordo 
considera un red flag. E persona aki a demostra di 
ta peligroso den pasado, tumando bida di 3 familiar. 
Instancianan relevante mester tuma accion pa preveni cu 
lo por tin un otro tragedia na man di e persona aki (siendo 
bou supuesto tratamento psikiatrico). 


Siguridad Publico 


Hopi aña a pasa, y no ta tur hende sa ken e persona aki 
ta o kico el a haci. Te hasta tin un generacion nobo di 
agentenan policial cu nunca a tende di e caso aki, corda 
pa nan sa ken e ta si e presenta nan dilanti. Berdad Lampe 
a sinta su castigo y supuestamente ta ricibi su tratamento, 
pero locual a sosode awe ta un hecho espantoso. 


Kizas, prome cu ta laat, mester evalua si no ta miho 
pa Lampe wordo poni bou estricto observacion pa 
Respaldo. Leynan Hulandes a brinda e persona aki, cu a 
asesina 3 persona, e posibilidad pa cuminsa su bida den 
libertad atrobe. Pero lo mester mira ta kico Eugene lo bay 
haci cu e oportunidad aki. 

escos cu el a bin el a bay, esta e ley riba tips cu 
tin un concepto di ley pa wordo introduci, ora cu 


Minister di Finansa, siman pasa, den cuestion di algun 
ora, a dicidi di “suspende” introduccion di e medida aki 
riba tips di trahadonan. 


Pa hopi e decision di Minister Xiomara Maduro, ta un 
decision descriminatorio, sigur pa esunnan cu si ta 
gana mesun salario pero si mester aporta na tur tipo 
di ‘lasten,’ mientras cu otronan ta haya algo extra riba 
mesun salario y esaki ta liber di tur impuesto. Esaki ta 
nifica cu AZV tampoco ta hayando su asina yama ‘fair 
share’ den e proceso aki y tampoco e fondo di AWV/ 
AWW cual ta nifica cu esunnan cu no ta ricibi extra 
entrada na tips, semper lo ta perhudica y tin cu paga 
mas cu esunnan cu si ta haya e extra entrada aki. 


E decision di Minister Maduro, ta claramente un 
decision basa riba e aspecto politico, ya cu e interes 
politico a pisa mas pa e mandatario cu e interes 
general di e pais y claramente ta un decision robes cu 
ta perhudica otronan cu si ta cumpli cu nan aporte na 
pago di impuesto sin cu nan tin un entrada adicional 
tur luna. 


E cos aki mester cambia ya cu e momento a yega cu tur 
e empleado mester contribui na tur fondo mescos cu 
tur otro, sino tur hende por bay riba minimum loon y 
haya ‘performance bonus’ cu tambe por considera un 
tip e ora y nan tambe e ora ta sali beneficia. 


Pues e decision di e minister ta descriminatorio pa e 
por beneficia politicamente di esaki mientras cu di otro 
banda e ta actua contra ley cu loke e a trece dilanti y 
hopi ta di opinion cu e mandatario lo mester wordo 
poni responsabel pa su acto cu ta perhudicando fondo 
di AOV/AWW y tambe AZV. 


Minister di Finansa a transforma 
ley riba tips den discriminacion 


Ora cu Xiomara Maduro declara como minister di 
finansa cu e no ta bay cobra belasting ni prima di 
AOV y AZV riba e pagonan ricibi di tip, e mandatario 
ta bezig ta actua contra constitucion pasobra como 
mandatario el a hura ora el a bira minister, cu e lo 
traha na bienestar di e pais. 


Cu su su acto di siman pasa, e ta perhudica e 
pais su entradanan fuera cu e ta descrimina otro 
ciudadano door di privilegia un grupo di ciudadano y 
promoviendo cu nan no mester cumpli cu nan deber 
conforme leynan existente di belasting. 


Loke ta ainda mas serio den henter e asunto aki ta 
e hecho cu Parlamentarionan mester a reacciona 
mesora, mester yama un reunion pa pidi e mandatario 
bin splica su maneho sin pia ni cabes, ya cu tin varios 
grupo den comunidad na e momentonan aki, cu no 
ta ricibiendo nan salario completo pero si tin cu paga 
impuestonan segun leynan existente. Ta tristo cu 
hendenan cu ta respresenta pueblo, cu mester lucha 
pa interes di esunnan mas debil den comunidad, ta 
simplemente para mira con un ministrer cu nan ta 
sostene, ta tuma e tipo di decisionnan unilateral aki 
cu ta sumamente descriminatorio. 


Gobierno di mesun Minister aki, ta tumando medida 
tras di medida contra pueblo, rancando miyones 
di florin for di un pueblo cu tin cinco aña caba 
entregando placa na gobierno pero awor diripiente 
un grupito ta wordo previlegia pa motibo cu e interes 
politico ta mas importante pa gobierno. 


Ora cu analisa e asunto aki pa hopi hende, e momento 
a yega pa Minister Xiomara Maduro mester entrega 
su retiro of sikiera e tin cu ricibi un ‘berisping’ pa su 
forma discriminatorio di procede. 

ecientemente Minister di Finansa, mr. Xiomara 
Maduro, a publica un informe riba red social 


den cual ta stipula cu den cuadro di e cambionan 
cu lo forma parti di e reforma fiscal no ta bay cobra 
inkomstenbelasting riba tips. Basa riba esaki, ATIA ta 
comunica lo siguiente: 


ATIA ta y lo keda semper pro-tips, y ta reconoce cu tips 
ta parti importante di entrada pa cierto persona den 
cierto trabao y cu e tips ta yuda haci e trabao atractivo. 


Sinembargo, ATIA ta kere den e principio di ley pa un, 
ley pa tur. Mescos cu ta paga loonbelasting riba service 
charge mester paga impuesto riba tips. Ademas, no ta 
corecto cu e persona den un diferente trabao cu ta bay 
cas cu menos placa mester paga belasting y esun cu ta 
hiba hopi placa di tip cas ta paga nada. Na otro país, 


ATIA ta kere ley ta conta pa 
ATIA ta kere ley ta conta pa 


tur entrada, inclusive tips 
tur entrada, inclusive tips 


manera Hulanda y Merca, ta normal cu e empleado 
cu ta ricibi tips mester declara e entrada tur aña y 
paga inkomstenbelasting. 


Si no cobra e belasting riba tips esey kiermen cu 
gobierno lo hisa su entrada via otro belasting 
manera un tarifa mas halto BTW cu ta afecta henter 
Aruba y cu consecuencia significante riba inflacion. 
Aruba ainda ta recuperando di e pandemia y locual 
mester haci awo ta percura pa bienestar economico 
di un y tur. 


Un decision di no cobra inkomstenbelasting riba 
tips lo mantene discrepancia y desigualdad den nos 
comunidad y causa costo di bida mas halto pa tur. 
ATIA ta haci un yamada pa reconsidera e decision 
relaciona cu reforma fiscal y considera un tarifa di 
impuesto riba tips. 


Aruba Trade and Industry Association (ATIA) a wordo 
funda na aña 1945 y ta e organisacion principal 
cu ta representa empresanan, empresarionan y 
comercio na Aruba. E meta di ATIA ta pa defende, 
promove y proteha e interesnan di su miembronan 
y comercio di Aruba en general. Pa mas informacion 
por bishita www.atiaruba.org y nos rednan social 
www.facebook.com/arubatrade. 

ialuna mainta durante conferencia di prensa di Gobierno 
di Aruba, Minister di Husticia y Asuntonan Social Rocco 


Tjon, a elabora riba e proyecto pa atende cu adictonan 
ambulante. Ta asina cu diabierna cu a pasa, Conseho 
di Minister a aproba 600mil florin pa por atende cu e 
problematica di adictonan ambulante. 


E fondo aki lo wordo aloca pa stichting FMAA y SPD, cu 
muy pronto lo ta trahando cu otro den Stichting Hunto, pa 
por ehecuta e proyecto aki pa na un manera responsabel y 
integral por atende cu e fenomeno di adictonan ambulante 
riba caya. 


Manera ta conoci, a base di e “meerjarenbeleidsplan” di 
Ministerio di Husticia y Asuntonan Social, e proyecto aki 
di “bemoeizorg”; pues atende cu adictonan ambulante 
na un manera pro-activo riba caya, ta forma parti di dje y 
a wordo anuncia na final di 2021, na momento cu a trata 
presupuesto 2022. Segun minister Tjon a splica, e bunita di 
e proyecto aki ta cu na un manera duradero, lo bay atende 
cu e aspectonan menciona. 


A aloca fondonan cu a wordo aproba pa aña 2022, pues 
prome di September e ekipo di profesionalnan lo mester 
inicia nan trabounan. Na mes momento, e aprobacion aki 
ta encera cu e fondonan aki lo sigui wordo uza den aña 
2023, cu e plan pa na aña 2024 Stichting Hunto mes, haci e 
peticion a base di nan subsidio regular, pa sigui atende cu e 
fenomeno aki. 


Pa loke ta e fondonan, esaki ta nifica cu por bay emplea 
cinco profesional full time, pa atende cu e proyecto aki so, y 
na un manera proactivo ta bay acerca adictonan ambulante 
y percura pa nan wordo ubica den un di e centronan. 


Na inicio esaki lo bay ta na e centro na Meiveld, sinembargo, 
den cuadro di e proyecto aki mes, a aloca 100 mil florin pa 
por renoba cuater camber na Centro Colorado. 


Cuatro camber ta nifica 16 pa 24 cama, caminda e adictonan 
aki por haya e ayudo y e cuido necesario. Banda di esaki, 
mester tene cuenta tambe cu diferente otro aspecto ora ta 
kita un persona for di caya. 


Ta importante pa brinda e persona aki e cuido cu e tin 
mester di dje, pero di otro banda tambe, tin cu tene cuenta 
e aspecto di cuminda y aspectonan basico cu nan tin mester 
di dje. Pues, den cuadro di e proyecto aki, a tene cuenta 


Minister Rocco Tjon: 


A aproba 600 mil florin pa 


proyecto di adictonan ambulante 


cu tur e fondonan aki, manera a menciona pa asina por 
atende cu e fenomeno aki na un manera duradero y 
structural. 


Manera ta conoci tin un vision a largo plaso, cual ta un 
aspecto cu e stuurgroep GGZ hunto cu PAHO a yega na dje. 
Sinembargo, banda di esaki tin visionnan a corto plaso y a 
medio largo plaso, di cual e tipo di proyectonan asina aki 
ta nace for di dje. 


Diaranson binidero, e proyecto infrastructural di Stichting 
Hunto lo bay wordo lansa, caminda SPD hunto cu FMAA ta 
bay wordo ubica den un solo edificio, pa asina procesonan 
por ta miho alinea na otro, y asina por brinda un miho 
cuido na tur esnan cu tin mester di dje, no adultonan so, 
pero principalmente na mucha- y hobennan. 


Dentro di poco lo por tuma nota di demas proyectonan 
cu lo bay wordo anuncia manera di FADA y SPD, y riba e 
tereno di opleiding tin varios iniciativa cu ya caba ta den 
ehecucion. 

ecientemente un grupo di studiante di 
Aruba, a biaha pa Hulanda pa bay sigui 


cu nan estudio y specialisa nan mes riba 
diferente tereno en busca pa sigura nan futuro 
como un of otro specialista riba diferente 
tereno. 


Aki tin cu mustra sinembargo, cu no solamente 
e grupo di studiante cu recientemente a biaha 
pa Hulanda pero otronan cu tin algun aña 
caba specialisando nan mes, a y ta confronta 
dos problema serio ora cu nan a biaha y ora 
cu nan termina cu nan estudio. 


Primeramente ora di biaha pa Hulanda nan ta 
confronta hopi problema cu diferente asunto 
cu no a wordo regla pa nan y e aña aki mas 
cu nunca, nan a confronta un problema serio 
cu vivienda, un camber di studiante cu tabata 
masha scars mes. 


Loke ta hungando un rol sin duda pa ultimo 
decada cu e asunto aki, ta cu na Hulanda mes 
tin hopi studiante naci na Hulanda, tambe 
ta aplica pa asina yama “studentenkamer” 
loke a pone cu e cambernan ta mas scars awe 
cu nunca, riba dje e aumento di studiantenan 
rond mundo, tambe a pone ainda mas presion 
den e sector aki. 


E di dos problema cu studiantenan di Aruba ta 
confronta ora cu nan termina cu nan estudio, 
cu nan specialisacion, ta kico nan tin cu haci, 
esta regresa nan isla natal of nan tin cu keda 
Hulanda pa busca nan porvenir profesional 
pa diferente motibo. 


Un situacion cu pa algun tempo caba ta hopi 
pero hopi delicado, esta cu den e aparato 
gubernamental na e momentonan aki, tin 
hendenan den cierto puestonan cu nan no 
mester ta eynan pero pa fabornan politico, 
nan ta ocupando un funcion cu nan no tin 


Studiantenan trahando riba nan 
Studiantenan trahando riba nan 


futuro sin futuro pa falta di vision 
futuro sin futuro pa falta di vision 


capacidad pa esaki, mientras cu un of otro studiante cu sin a 
specialisa su mes, ta wordo ignora ya cu e posicion ta ocupa pa 
un sostenedo di partido. 


E problema aki a lanta ainda mas siman pasa ora cu a bira 
conoci cu tin 16 studiante kendenan a termina cu nan estudio 
di Papiamento pero awor no tin trabou pa nan, otronan cu a 
specialisa nan mes riba tereno tecnico laboratorio, cu tampoco 
por haya trabou, loke ta pone cu nan tin cu busca un trabou den 
exterior. 


Un tempo tabata asina cu ningun trahado publico cu no tin 
diploma, cu no a specialisa nan mes den cierto ramo, por haya 
trabou of por haya promocion ya cu pa cierto posicionnan ta 
rekeri cierto specialisacion pero politica partidista a mata e 
custumber logico aki. 


Awendia por mira hendenan cu a specialisa nan mes riba 
diferente nivel, hendenan cu sin duda por a duna un adelanto real 
na desaroyo di e pais, ta coriendo taxi, ta trahando na hotel of ta 
trahando den un negoshi cu nan a lanta pa simplemente tin un 
forma di haya placa pa sobrevivi. 


Tin studiantenan cu a caba nan estudio di ley pero ta trahando 
como manager den un of otro hotel grandi pero sin mucho 
perspectiva pa un dia nan realmente utilisa loke nan a traha duro 
pa logra den nan bida. 

ecientemente, a inicia e opleiding di bevelvoerder 
pa Cuerpo di Bombero di Aruba, na brandweer post 


Tango. Den cuadro di maneho di Ministerio di Husticia 
y Asuntonan Social, ta inverti den profesionalisacion di 
personal. 


Manera ta conoci un parti cardinal di e maneho cu ta 
wordo hiba for di Ministerio di Husticia y Asuntonan Social, 
ta inversion den personal. Asina por bisa cu despues di 
hopi tempo cu opleidingen pa cu Brandweer tawata 
pega, a percura pa opleiding di werkplekbegeleider. 


Banda di esaki, a certifica ocho Bombero como instructor, 
esaki despues cu nan a termina nan opleiding na Curaçao 
exitosamente. 


Ademas di esaki, e opleiding di manschap B ta den su 
segunda fase aworaki. Y pronto e opleiding nobo pa 
aspiranten lo inicia. Siman pasa tawata un momento 
importante, mirando cu despues di 15 aña, ta brinda 
oportunidad pa personal di brandweer por sigui opleiding 
pa bevelvoerder. 


E ultimo biaha cu a brinda e opleiding aki, tawata na aña 
2007. Esaki lo percura pa eleva e nivel di brandweer, 
pero tambe ta sumamente importante pa e carera di e 
bomberonan. 


Por ultimo, por conclui cu esaki ta un di e hopi proyectonan 
positivo cu tin andando pa Cuerpo di Bombero. Asina por 
bisa cu a cumpra cuater truck nobo, completando e fleta 
di e trucknan, e bluspakken a yega Aruba recientemente, 
cual ta inclui “ademluchtapparatuur” nobo pa cada 
Bombero. Ademas di esaki, a ricibi tambe uniform nobo, 
laarzen, handschoen y helmnan. 


Manera ta conoci, banda di e aspecto di material, e 
posicion huridico di e trahadonan ta hopi importante 
tambe, pues manera a menciona anteriormente e 
bevordering di cada trahado ta na Gobernador pa 
wordo firma, y ta den su fase final. Tambe ta conoci cu 
Brandweer Post di San Nicolas; “Sierra”, ta den pleno 
renobacion y ta premira cu pa fin di aña esaki lo mester 
ta cla. 


Curso Bevelvoerder ta otro proyecto 
Curso Bevelvoerder ta otro proyecto 


logra pa Cuerpo di Bombero 
logra pa Cuerpo di Bombero 

iadomingo marduga banda di 1.26 polisnan a wordo 
dirigi pa South Beach relaciona c’un pelea cu lo ta 


tumando luga den e parkinglot di e centro comercial 
menciona. 


Na e sitio polisnan ta papia c’un personal di siguridad 
kende ta declara c’un grupo di cinco persona tabata 
bringando cu otro y cu algun di e hobennan aki, no 
tabatin t-shirt bisti pero nan tabata lomba sunu. 


Na mes momento e guardia a informa cu e grupo tabata 
consisti di tanto mucha homber como mucha muhe y 
cu nan a cana bay direccion di stacionamento di Gusto. 


Polisnan a bay den mesun direccion y en berdad ta 
bin topa cu e grupo cu ta cuadra cu informacion ricibi 
anteriormente y a bay papia cu e grupo di hoben aki. 


Nan a informa polis cu un grupo di hendenan desconoci 
pa nan, a bin busca problema cu nan caminda un 
hobencita di 15 aña di e grupo aki, a wordo golpia c’un 
boter di cerbes riba su cabes. 


Un amiga di e victima aki, a informa cu esun cu a dal 
su amiga cu e boter, tabata un mucha muhe bisti c’un 


U 


n caso di ladronicia cu a tuma un siman pa wordo 
descubri a sosode diabierna ultimo ora u central di 


polis a dirigi un patruya pa e negoshi den Caya Betico 
Croes, esta Angelo Fashion World. 


Na e negoshi polisnan ta papia cu e denunciante kende 
ta declara cu a diabierna anterior dia 5 di augustus pa 
banda di 6’or di atardi, algun colega di trabou a subi pa 
di dos piso di e negoshi y ora nan a bin bek a informa 
cu e airconan tabata cendi. 


Un siman despues esta diabierna ultimo dia 12 di 
augustus, pa 9.30 di mainta e mesun coleganan aki 
a informa e denunciante cu antisocialnan a comete 


shimis blauw licht y cu e tabatin cabey cora pero nan 
no kier a duna keho contra di e hende aki, mirando e 
hecho cu e no a sufri lesion algun na su cabes. 


Polisnan a conseha e grupo di hoben aki pa tuma 
contacto cu nan mayornan pa bin busca nan na e sitio 
y asina evita cu nan haya nan mes den mas cosnan 
menos agradabel.Ta lanta e pregunta den un caso 
asina, con bin un hoben menor di edad, ta riba caya 
den un centro comercial despues di mey anochi, sin 
supervision y caminda el a bin haya su mes den un 
caso asina serio. 


E caso ta keda uno serio ya cu mientras cu e hobencita 
aki tabatin suerte cu e no a sufri lesion na su cabes, 
entre otro un corta serio dor di e boter, e situacion 
por tabata diferente, caminda e por a sali seriamente 
lesiona cu tur consecuencia pa su persona y pa tur 
envolvi. 


Polisnan a haci bon di bisa e muchanan pa yama 
nan mayornan pa bin busca nan y ta di spera cu 
autoridadnan a keda na e sitio te ora cu e mayornan 
a yega eynan. 


Ladronicia di airco birando “E” negoshi 


ladronicia cerca di e negoshi e dia prome, esta 
diahuebs. Aparentemente un drogadicto lo a horca un 
airco for di un negoshi den cercania y ora cu e denunciante 
a dicidi di subi pa di dos piso di su negoshi, el a ripara cu 
antisocialnan no a bay cu uno pero cu dos airco di e luga di 
marcanan Lennox y Rheem. 


Polisnan a tuma informacion y a pone esaki den un 
rapport pa permiti recherche sigui cu e caso aki pero tas 
di tantisimo caso di ladronicia di airco cu a bin ta tumando 
luga den ultimo luanan. 


Ta parce cu ladronicia di airco ta e negoshi ‘in’ na e 
momentonan aki. 


Hobencita di 15 aña ta haya boter den cabes 

SUCESO 
Ciudadano a bay keda na 
hotel y ladron na su cas 
D 


iadomingo algun minuut despues di mey anochi, central a 
dirigi un patruya pa Pampoenastraat pa un caso di kiebro 


y ladronicia y eynan ta papia cu doño di e cas menciona. 


E cabayero ta mustra cu diasabra 13 di augustus, pa banda di 
10 di anochi, el a Sali for di su cas lagando esaki intacto atras y 
na yabi pa e bay hospeda den un hotel na beach.Diadomingo 
mainta banda i 11.50 un prima di dje cu a bay na e cas pa 
paga e luznan, a informa su persona cu desconocinan a kibra 
drenta den su cas y na e sitio polisnan ta papia cu e persona 
aki riba loke a sosode. 


E homber a splica polisnan cu desconocinan a kibra un bentana 
chikito di su camber pa drenta den e cas y nan a busca y placa 
tur cos den e camber y tambe nan a coba den e cashi di paña 
cu tabata habri. 


Den un otro camber di e cas, el a nota aki tambe e ladron a 
plama tur cos buscando cos pa horta y ora cu el a bay controla 
pafo di e cas, ta bin nota cu nan a bay c’un mashin cu mula 
azuleho cu tabata den un cuarto den e garashi di e cas y na otro 
banda di e cas tabatin varios herment tira den cura dunando 
indicacion cu nan a horta tambe varios di su hermentnan. 


Pues otro caso di un ciudadano cu a traha duro pa yega na 
loke e tin, ta bandona su cas un rato y despues un antisocial 
ta drenta un comete e acto bochornoso aki pero e casonan 
aki ta birando un tipo di custumber den ultimo lunanan, esta 
cu ningun hende por laga su cas inhabita, ya cu tin hendenan 
sin berguensa canando rond, vigilando pa comete nan 
barbaridadnan. 


Homber y dama ilegal 
coriendo den verboden 
D 


os 
ciudadano 
di 
nacionalidad 
Venezolano, 


diadomingo marduga, a hinca nan mes den 


problema cu tanto polis y Warda Nos Costa, ora cu 
nan a wordo deteni den Indianenweg den direccion 
verboden. 


Un patruya cu pa banda di 3’or 5 tabata pasando den 
De La Sallestraat, a dicidi di drenta Indianenweg y a 
bin tuma nota di un auto Hyundai Atos, coriendo den 
direccion contrario, pues den direccion prohibi ya cu 
Indianenweg ta permiti un solo direccion. 


Mesora a para e auto y e chauffeur di e auto, e homber 
di inicial M di nacionalidad Venezolano, a informa 
polisnan cu e no tin un rijbewijs valido di Aruba pero 
tambe a informa e oficialnan cu e no in permiso di 
estadia pero sin cu e tin un peticion pa asilo cu ta den 
proceso pero cu e tin cuater aña bibando aki na Aruba. 


Ora cu a bay controla e dama pasahero den e auto, ta 
bin resulta cu e persona aki di inicial A, tampoco tabatin 
permiso di estadia pero net na momento cu polisnan 
tabata atendiendo cu e pareha, personal di Guarda Nos 
Costa a pasa y mesora a informa nan di e caso y despues 
a transporta e pareha pa warda di polis pa sigui cu e 
proceso di traspasa nan pa GNC. 


pasa e caso over na nan 


D 


iadomingo mey anochi, polisnan na altura di Profesor 
Lorenzstraat ta bin tuma nota di un auto coriendo den 


direccion contrario den Weststraat, un caminda di un solo 
direccion. 


Na altura di Win Lee Supermarket polisnan ta para e auto aki 
y ta trata di un auto Hyundai color blanco y caminda chauffeur 
di e auto, ta informa polisnan cu e no tabata na altura cu e 
tabata coriendo den direccion prohibi. 


Pa colmo ora cu a puntra e homber aki pa su rijbewijs, a bin 
resulta cu e no tabatin esaki pero si polisnan a bin haya holo 
sterki di marihuana cerca e homber y mesora a informa e 
chauffeur cu nan lo bay over na inspecciona e auto. 


Sin rijbewijs pero cu droga coriendo den verboden 


E chauffeur tabatin un rugtas bou di su bilnan, pues e 
tabata practicamente sinta riba esaki y den e tas aki 
polisnan a bin haya algun pochi di glas cu cierto cantidad di 
loke ta mustra riba marihuana, algun saco di plastic chikito 
cu tabatin un puiro blanco cu ta mustra di ta cocaina, 
algun saco chikito den cual tabatin pilder, otro saco di 
plastic chikito cu loke ta mustra riba papelnan di LSD, un 
cos di mula den cual tabatin marihuana, un tas chikito cu 
marihuana aden y tambe algun cos di pisa. 


Polisnan a sospecha cu e homber aki lo tabatin bendiendo 
droga y tur loke polisnan a haya den e auto, a wordo 
confisca mientras cu e chauffeur d inicial D a keda deteni 
pendiente mas investigacion di e caso aki. 

POLITICA 




Cafetaria MFA Noord - Sta Cruz – Savaneta - Paradera 


Het vestigen van een “cafetaria” in een MFA heeft als doel het creëren van een gezellige plek 
en sfeer in de MFA waar de klanten tijdens het wachten versnaperingen kunnen consumeren. 
Dit maakt hun ervaring bij de MFA aangenamer. De klanten die gebruik maken van een dienst in 
een MFA, waarbij men in een rij moet staan wachten, kunnen nu op een rustige en gezellige 
manier op hun beurt wachten. 


Het TOR is vanaf verkrijgbaar vanaf 22 augustus bij MFA Noord. 


Inlichtingen worden verstrekt op 5 september 2022 om 10.00 am te MFA Noord gelegen aan 
Noord 70. 


De openbare aanbesteding vindt plaats op 26 september 2022 om 10.00 am te MFA Noord 
gelegen aan Noord. 


De inschrijver moet bij zijn inschrijving de volgende vereisten overleggen: 


1. Bewijs van inschrijving in het register van Kamer Van Koophandel; 
2. Overige vereisten zijn opgenomen in het TOR. 



H 


istoria di sclavitud ta un topico 
actual den Reino. Dia 1 di juli 2022 


a conmemora 159 aña di abolicion 
di sclavitud door di Hulanda den 
e colonianan di Surinam y Antias 
Hulandes. Den e cuadro di esaki 
Ministerio di Cultura a traha un 
programa tocante e historia di sclavitud 
na Aruba, ya cu investigacionnan a 
demostra cu na Aruba tambe tabatin 
esclavo. Minister Xiomara ta subraya 
cu aunke e cantidad di esclavo tabata 
menos en comparacion cu e otro 
islanan den Reino, e ta forma parti di 
Aruba su historia di sclavitud. 


E mandatario ta informa cu durante 
e programa informativo, por disfruta 
di un poema dedica na e historia di 


Minister Xiomara Maduro ta invita pueblo henter pa sintonisa un 


programa informativo ‘Historia di sclavitud na Aruba’ 


sclavitud, trece pa srta. Marilis 
Becker, 
ganadora 
di 
Poeta 
di 


Patria 2022. Por medio di arte nos 
comunidad ta haya un bista di 
storianan historico no mucho conoci 
na Aruba. Seguidamente sr. Luc Alofs, 
historiado cu a investiga tocante e 
historia di sclavitud na Aruba y autor 
di varios buki, entre otro ‘Slaven 
zonder plantage’ ta conta un parti 
di resultado di su investigacionnan 
durante e temporada di sclavitud na 
Aruba. 


Sr. Edric Croes, hefe di departamento 
di cuido y maneho di archivo na 
Archivo Nacional Aruba (ANA) ta 
splica e rol importante cu ANA tin pa 
comunidad di Aruba y ta conta algun 


storia durante di tempo di sclavitud na 
Aruba, pruebanan cu ANA a acumula. Un di e 
pruebanan aki ta e unico ‘vrijbrief’ cu Aruba 
tin, cu ta e ‘vrijbrief’ di Anna Stacia Helder, 
durante cual sr. Virgilio Davelaar, casa di sra. 
Benita Davelaar-Helder, ta conta tocante di 
e ‘vrijbrief’ di tanta grandi di su casa. Sra. 
Nadia Dresscher, sociologo ta comparti 
su historia personal for di punto spiritual 
y scientifico tocante di su descendencia 
di esclavo. Psicologo Dimitiri Halley ta 
conclui cu un splicacion dicon aceptacion di 
pasado ta asina importante pa un persona 
y Pais. E programa ta un compilacion di 
diferente aspecto di arte, investigacion 
scientifico, experiencia personal y conseho 
profesional pa asina por haya varios punto 
di bista di e historia di sclavitud na nos Pais 
y e importancia pa su reconocemento y 
aceptacion. 


Minister Xiomara Maduro ta splica cu 
como Arubiano ta masha importante pa 
nos conoce nos pasado, pa compronde nos 
presente y asina yuda nos fiha unda nos kier 
bay den futuro. Sclavitud tambe a forma 
parti di nos pasado y p’esey ta importante 
pa nos conoce e historia aki tambe pa evita 
cu nan por ripiti den presente y futuro. 


Minister di Cultura ta invita pueblo di Aruba 
pa sintonisa Telearuba, awe diamars dia 
16 di augustus, 9.10 di anochi y dia…na 
Diario TV, durante cual lo pasa e programa 
informativo ‘Historia di Sclavitud’ na Aruba. 

Banco di Caribe pa di dos aña ta contribui na e clinica 
di Fundacion Real Madrid y e aňa aki a bolbe mira 
hopi talento cu pasion pa futbol riba veld. 


Durante e clinica aki e muchanan a ricibi diferente 
tecnica conforme e filosofia di disciplina y metodologia 
di e equipo di futbol Real Madrid. Cu e instruccion 
y practicanan aki nan ta contribui na nan propio 
crecemento y desaroyo como deportista y como 
persona. 


Entretanto, e clinica di e aňa aki ta tras di lomba y 
Banco di Caribe ta sumamente orguyoso di por a 
patrocina e tremendo clinica aki. Banco di Caribe ta 
felicita y gradici tur e futbolistanan y tambe Coach 
Brian van den Bergh y Coach Manuel Alejandro 
Rodrĺquez pa por a haci e clinica aki un biaha mas un 
exito. 


Un pabien ta bay pa Lionel Spataro e ganado di e biahe 
pa Madrid y e hungadonan mas valioso cu ta Jobriel 
Lacle, Kendrick Soto Puentes y Born de Nobrega. 


Banco di Caribe ta desea Lionel tur clase di exito na 
Madrid. Esaki sigur lo ta un experiencia inolvidabel. 


Clinica di Fundacion Real Madrid 
Clinica di Fundacion Real Madrid 


cu hopi talento y pasion 
cu hopi talento y pasion 

REINO 


B 


oluntarionan cu a participa na un accion di limpiesa 
di varios beachnan rond di Hulanda, a informa 


ayera cu nan a piki un total di 86.954 cabito di sigaria 
for di diferente beach caminda cu nan a traha. 


Pues casi 87 mil cabito di sigaria a wordo recogi pa e 
grupo di boluntarionan aki y e cantidad aki a supera e 
cantidad di aña mas cu casi 30 mil cabito di sigaria cu 
humadonan ta benta pa 


nan cuenta tur caminda. 


Mayoria di e cabitonan recogi den 2022, ta di e beach 
na Zandvoort caminda a conta cu a haya 33.121 cabita 
den e santo fini na e beach, mientras cu Scheveningen 
cu ta e di dos beach mas popular di Hulanda, a logra 
di recoge un total di 13 mil cabito segun e Stichting De 
Noordzee, cu a organisa e accion di limpiesa aki. 


Un total di 1567 boluntario a participa na 30 sesion 
di limpiesa di beachnan, recogiendo un total di 4408 
kilo di sushedad, bou di cual tur e cabitonan cu ta ser 
menciona ariba. 


Segun informacion duna pa e fundacion, un cabito di 
sigaria por susha mi lider di awa, e ta consisti di 95% di 
material di plastic y ta contene hopi material toxico, 
cual nan ta sumamente dañino pa medio ambiente y 
pa bestianan. 


Na mes momento boluntarionan di e Beach Cleanup 
Tour di Stichting Noordzee, nana haya otro cosnan 
interesante durante di e accionnan aki, entre otro un 
boter di appelmoes cu tabata data for di 1983, pues e 
boter tabatin 39 aña dera den e santo. 


Tambe a haya varios coronatest den e santo un 
tambe un hero, hoef di cabay, mientras cu a bin haya 
productonan tambe cu tabata procedente di e 342 
containernan cu a bay for di e barco di carga cerca di 
Waddeneiland. 


Na mes momento e fundacion a mustra cu 


86 mil cabito di sigaria haya 
86 mil cabito di sigaria haya 
riba beachnan na Hulanda 
riba beachnan na Hulanda 


lamentablemente e boluntarionan tambe a haya hopi 
parha morto riba beach, caminda a haya centenares 
benta afecta pa kisas e mesun forma di comportacion 
di hendenan cu ta bishita e beachnan y ta laga por 
ehempel e cantidad asina astronomico di cabito di 
sigaria. 

A 


ruba Airport Authority N.V. (AAA) su “Wings of 
Hope” (WoH) ta orguyoso di por a hasi donacion 


di 150 voucher pa material y uniform di scol na Directie 
Sociale Zaken (DSZ) riba Diamars dia 9 di Augustus, 
2022. 


E aña aki, WoH su metanan ta basa riba e Sustainable 
Development Goals (SDGs) di Nacionnan Uni y ta inclui 
proyectonan cu ta cubri areanan manera “Hunger”, 
“Education”, “Awareness”, “Environment/Sustainable 
Airport Community”, “Partnership” y “Seniors”. 


Como parti di WoH su meta di “Education”, cu ta inclui 
dos parti, un total di 150 studiante a ricibi asistencia 
cu nan material- y uniformnan pa scol y mas di 40 


studiante lo ricibi asistencia cu nan pago di aña 
escolar. 


Durante e entrega di e vouchernan pa material y 
uniform di scol na DSZ, WoH su workgroup hunto cu 
representante di DSZ Sr. Joel Rodriguez a combersa 
riba e situacion social cu varios famia ta pasando aden 
den e comunidad di Aruba y e esfuersonan continuo 
cu ta wordo haci pa DSZ. Sr. Joel Rodriguez a gradici 
AAA Wings of Hope pa e apoyo y asistencia continuo 
pa yuda muchanan pa nan logra nan estudio y na 
mes momento, WoH leader Sra. Angeline Flemming 
a expresa su gratitud na DSZ pa nan esfuerso y 
dedicacion. 


Como parti di AAA Wings of Hope su meta di “Education”: 
Studiantenan a ricibi asistencia 


pa back-to-school 2022 

U 


nexpected memories trough smells.... yama e 
siguiente workshop di pintura, dibujo y 3d, pa e 


Artista Maestra di Surinam yama Razia Barsatie, na 
Ateliers ‘89 Punto Di Beyas Arte Aruba. Cumisando 
Dialuna 5 di September 2022 pa 29 di September 6.30 
- 9.30pm. 


Ateliers ‘89 ta invita bo persona pa participa na e 
workshop aki di pintura, dibujo y 3d pa Razia Barsatie. 
Hunto cu Razia lo bo investiga con arte contemporaneo 
no solamente ta pa wordo mira, pero tambe pa sinti, 
hole, wordo recorda y purba, stimulando asina tur bo 
sentidonan. 
Pesei e titulo di e workshop aki Memorianan inespera 
segun holor.... E artista mes ta relata di dje: “ Mi tomber 
ta Razaia Barsatie, origina di Surinam. Den mi workshop 
lo mi kier conparti cu bo un sena Surnameo unda mi lo 
prepara esaki pa bo. Segun cu nos ta comiendo, nos lo 


Workshop nobo Sepetember 
Workshop nobo Sepetember 


2022 na Ateliers ‘89 
2022 na Ateliers ‘89 


dibuja, pinta y crea memorianan inespera cu lo “pop 
up”, cu ingredientenan di e cuminda. E dibujonan 
aki, pintura of obheto lo bira na final un archivo di 
nos cultura di cuminda. 
Bo ta hanja memorianan inespera conpartiendo 
hunto cuminda local? Bin y participa na mi workshop 
di come na Ateliers ‘89. Laga nos pinta e holor di 
memorianan inespéra y hacie hunto uno mas cu 
memorable. 


Pa incribi na e workshop nobo aki di Ateliers 


‘89 mester manda porfavor un e-mail na elvis@ 
ateliers89.org, of yama na nos telefonan 5654613 


o 5885776. E workshop aki ta pa un luna. 



Dialuna pa Diahuebs di 6.30pm pa 9.30pm y ta 
pa tur di 12 aña pariba. No perde e oportunidad 
único aki y incribi awor ya cu cuponan ta limita. 

ANA (Museo Arqueologico Nacional Aruba) 
su programacion di vakantie grandi e aña 


aki tabata diferente y exitoso. MANA a ofrece un 
programa den aire liber na convento di Imeldahof 
unda e exposicion temporario “Lasonan Caribense, 
hende conecta antes y awor” ta ubica. 


Durante e simannan di vakantie cu a pasa, a ricibi 4 
grupo di “kamp” na Noord. Cada un a participa den 
un programa di mas o menos 2 ora unda e muchanan 
a siña di nos herencia comparti cu Caribe. 


Na mes localidad MANA a ofrece durante tres 
mainta pa muchanan e actividad “Tras rastro di 
Indjan den Caribe”. Nan a siña tocante e historia y 
forma di biba di Indjannan den Caribe. 


Cu e informacion aki, nan a expresa con Indjannan 
tabata biba, cosecha, rondia, nabega y intercambia 
material y cuminda. 


Alavez nan a experencia parti di trabou di arkeologo, 
esta seftamento. Na fin cada participante a traha un 
hanger di “Delfts blauw”, un di e materialnan cu e 
Europeonan a trece Caribe den e epoca historico. 


Den museo na Playa, MANA y Parke Nacional 
Aruba a ofrece dos merdia cu actividad den cuadra 


di e iniciativa “Buki di pret”. E tema tabata ‘Bats @ the 
Museum’. E Parkrangers a comparti informacion di e raton 
di anochi, cu enfasis riba su funccion den nos naturalesa. 


Durante un guia tematico den salanan di exposicion 
permanente, e muchanan y algun mayor a haya un bista 
di e rol di e raton di anochi den e cultura di e Indjannan 
di Aruba. 


Nan a hunga un wega siñando loke ta ‘eco-location’ cu e 
raton di anochi ta usa pa jaag riba insectonan. Finalmente 
e participantenan a relaha trahando un raton di anochi di 
pom poms. 


Un 150 mucha a disfruta di ful e programacion di vakantie 
di MANA. Banda di e participacion na e actividadnan 
special pa vakantie, e exposicion permanente di MANA 
den Schelpstraat 42 na Playa, tambe a atrae grandi y 
chikito. 


Diferente camp, grupo di mucha y famia a probecha pa 
bishita esaki. Aunke trabou di mantencion ta andando 
riba Compleho Ecury por sigui bishita MANA. E entrada 
ta ubica den e edificio di glas na banda di e parkeo. 


E exposicion permanente y hardinnan di MANA ta habri 
di dialuna te diabierna entre 9 am y 5 pm y entrada ta 
gratis! 


Exitoso programa di vakantie di MANA 
Exitoso programa di vakantie di MANA 

N 


avigator Insurance Consultants ta un agencia 


di seguro caribense specialisa den solucionnan 


compleho mediante seguro y desaroyo di liñanan 


priva pa facilidadnan di seguro. Cu mas cu 25 aña di 


experencia den Caribe, NIC a traha un red Caribense 


solido y extenso, banda di un red internacional cu su 


agencianan socio internacional principal di seguro: 


AON, Howden y Meijers. NIC ta sirbi su clientenan 


pa medio di oficinanan na Aruba, Boneiro, Corsou y 


Sint. Maarten. 


Aña pasa, NIC a adkiri e accionnan di AON Holdings 


Antillen N.V.. Cu e adkisicion aki, NIC a bira un 


agencia di seguro completo sirbiendo clientenan 


tanto comercial como personal cu ta biba riba e 


islanan Hulandes den Caribe, como socio den AON 


su red global. 


Pa NIC realisa e crecemento desea y sigui expande 


su servicionan den Caribe y alabes mantene su 


mes como agencia di seguro 100% independiente, 


Curacao Growth Fund (CGF) cu Algemeen 


Pensioenfonds van Curaçao (APC) como su 


accionista mayoritario ta e socio ideal. 


Scohiendo CGF como accionista mayoritario, NIC a 


haya e stabilidad y continuidad cu e tabata busca 


pa su personal y clientela pa e proximo añanan. E 


fundadornan di NIC, Bram Boeren y Jan-Hein 


Braam lo keda den como director y accionistanan 


cu compromiso pa sigui guia e compania pa e 


añanan benidero ku pasion. 


Prome e adkisicion lo keda someti na 


reguladornan concerni pa evaluacion. Solamente 


ora ricibi aprobacion di e autoridadnan aki, por 


finalisa e adkisicion. 


“Partisipacion di CGF ta cuadra completamente 


cu nos ambicionnan pa sigui crece den Caribe, 


ya ku nos tabata busca un socio solido pero cu 


toch ta laga nos keda 100% independiente pa 


por sirbi y conseha nos clientenan miho posibel 


sin tene cuenta cu interes di companianan di 


seguro”, segun directornan Jan Hein Braam y 


Bram Boeren. 


Pa e fondo di invercion Curasoleño CGF bou di 


maneho di Erik Baas y Justus Martens, esaki ta e 


di 8 invercion grandi den sector financiero y nan 


ta “hopi entusiasma pa bira activo cu esaki den 


e sector conoci pa potencial crecemento grandi. 


Nos ta kere cu un colaboracion entre specialista 


di seguro cu hopi experencia y un socio 


financieramente fuerte lo pone NIC den un 


posicion aun mas fuerte. 


Curacao Growth Fund accionista 
mayoritario di Navigator Insurance 


Consultants Group of Companies (NIC) 

WILLEMSTAD – E siman aki 
gobierno lo anuncia e reduccion 
di 17 cen riba gasolin y diesel. 
Asina minister di economia, 
Ruisandro Cijntje a bisa. 


Despues di e prome bahada di 
24 cen cu gobierno a realisa, 
como esun encarga cu e parti aki 
di e componentenan di gasolin, 
minister Cijntje a sigi traha riba e 
componente di B3. Segun minister 
Cijntje, gobierno ta refinancia e 
componente B3 di tal forma cu 
por bolbe anuncia un rebajo di 17 
cen, riba gasolin y diesel. 


E ta un desicion concreto, pero 
ta warda ora cu BTP caba cu 
calculacion di fin di luna, pa e 
luna entrante, gobierno hasi e 
participacion. 


Ta trata di e montante di rebajo di 
17 cen, pasobra ta esei ta e recargo 
cu tin pa e componente di B3 cu 
gobierno ta bai refinancia, pa por 
realisa e rebajo. Minister Cijntje: 
‘’Esaki ta algo cu ta den nos man, 
nos a wak e posibilidadnan cu 
tin, kico nos mes por hasi, anto 
pa tog por trece un alivio anto 
Curiol como RDK ta mire esei como 
alternativa. 


Mi ta ricibiendo tur e consehonan 
necesario pa nos introduci esei, 
mi ta kere ta anuncié pronto.’’ 


Reduccion di 17 cen riba gasolin y diesel na caminda 


Den e caso aki minister di 
finansas no tin rol. Esaki 
ta completamente bou di 
mi responsabilidad, como 
minister di economia, pa 
e buska un bahada den e 
otro componentenan. 


E no tin di haber cu 
accijns, ni o.b., algo cu 
ta minister Cijntje, so su 
responsabilidad. ‘Anto mi 
ta encamina e proceso 
pa mi finalisa esaki di tal 
forma cu nos por realisa un 
reduccion pa un periodo.‘’E 
bahada no tin efecto riba 
e operacion di doñonan 


di pomp di gasoline. Segun 
Ruisandro Cijntje, e encamina 
e proceso pa realisa e rebajo 
na un manera corecto den 
e cuadro aki, e mandatario 
a bisa, ta consulta loke cu 
tin riba mesa; e raportnan, 
pasobra 
actualmente 
tin 


raport di un banda. 


Nos ta kere cu e raportnan cu 
tin disponibel. 


E minister ta determina pa 
evalua tambe kico por hasi 
di competencia di rebajo di 
e margen di ganashi cu tin 
entre operadonan di pomp di 
gasolin. 

WILLEMSTAD - Esnan cu a kere cu partido Pueblo 
Soberano a bai un soño pa no spierta mas a haña un 
sorpresa ora cu e lider politico Ben Whiteman a manda 
un litania di pregunta y comentario pa prome minister Pik 
Pisas y demas miembronan di gobierno riba un tema cu e 
tin masha na su curason: Refineria di Corsou. 


Ela cuminsa pa señala cu durante e ultimo 5 añanan 
Gobiernonan di turno hunto cu RdK y Sindicatonan di 
Refineria tabata negosha den secrecia riba futuro di e 
refineria pero keto bai pueblo no sa nada y pueblo tin 
necesidad di sa e berdad. 10 luna pasa Gobiemo a cuminsa 
un proceso di “Head Hunting” pa busca candidato pa 
maneha e refineria y a bisa cu e proceso aki lo no dura 
largo. Ta 2 luna pasa numa a bisa cu a scohe e Grupo di e 
empresario petrolero Giusti. 


Partido Pueblo Soberano a tuma nota cu Sr. Giusti mes a 
duna di conoce publicamente cu ta despues cu oficialmente 
nan haña preferencia, nan lo por ricibi e fondonan 
necesario. Pues cu esaki Gobiemo a bisa pueblo cu RdK 
a scohe e Grupo Giusti cu no tin fondo tog siendo cu 


segun documentonan esaki ta un di e exigencianan 
basico pa por competi como candidato pa opera e 
Refineria, CRU, y Bullenbaai. Gobierno a priminti 
cu lo a entrega e yabi di Refineria na e operador na 
juni di e aña aki y cu operacion di e Refineria lo 
start na september e aña aki mes. 


Ki ta pasando? 


Pueblo Soberano a manda diferente carta pa 
Gobierno riba e topico di Refineria pa duna pueblo 
claridad riba kico ta pasando, te awe pueblo y 
specialmente esnan cu ta warda riba un trabou ta 
keda tur confundi. 


Pa e motibonan ei y tumando nota di e 
comentarionan den medionan di comunicacion 
Pueblo Soberano a lansa un seri di pregunta na 
Gobieno cu nos lo publica den nos edicion di awe 
den otro seccion titula “mayoria di comisario no 
ta contento cu a scohe Newton pa dirigi e show 
di Refineria”. Pregunta cabuya di Whiteman pa 
Pisas y su gabinete”. 


Carta urgente pa informacion corecto y veridico riba Refineria 

FORTALEZA PA FAMIA 


Scirbi pa Pastor Marcel Balootje. 


CRISTO HESUS POR RESTAURA TUR COS DEN NOS BIDA. 


Tur cos ta cuminsa cu nos confesion, palabra di Dios ta bisa den 1 Juan 1;9 : Si nos confesa nos picanan E ta 
fiel y husto pa pordona nos , nos picanan y pa limpia nos di tur inhusticia. E di dos stap pa nos restauracion 
ta ora nos pordona, otro mescos cu Dios a pordona nos. Esey ta locual ta para scirbi den Mateo capitulo 6 
:14+15, y ta demostra cu nos ta somete y obedece Dios su palabra. Tambe e ta demostra cu den nos curazon 
tin un cambio, ya nos no ta biba pa nos mes, pero nos mente a wordo renoba, nos kier haci e boluntad di 
Dios. 


Pasobra ora nos pordona un hende e prome cu ta haña su libertad ta nos mes, mientras cu nos no pordona 
, nos ta keda cana cu un carga riba nos lomba , un peso cu ta molestia nos spiritualmente y fisicamente, y 
hasta por causa daño na nos salud mental. Semper prome cu Dios haci algo nobo den nos bida, e ta restaura 
nos , pa asina locual ta bay cuminsa awor no trompica den cosnan di antes.(Isaias 43:18+19) Pasobra ora bo 
ta bay sembra un cunuco nobo, bo mester kita tur yerba bieu, tur sumpiña, tur piedra, pa asina e tera ta bon 
pa sembra den dje, y bo tin sigur di un bon cosecha. Di berdad, di berdad cu Dios kier haci esey, Dios no kier 
pa un famia ta kibra, separa, ningun hende sa di otro , tur ta biba pa nan cuenta, mayor no sa di yiu, y e yiu 
tampoco no sa di su mayor, esey ta plan di diabel no ta plan di Dios. 


Nos Dios ta Dios di union, y no di division, Dios ta odia esnan cu ta sembra division entre rumannan. 
(Proverbionan 6:19). Caminda tin union eynan Dios ta derama su bendicion (Salmo 133:3). E palabra di Dios 
ta splica bon cla con Dios a reconcilia e mundo cu Su mes, sin tuma nan picanan na cuenta.(2 Corintiona 
5:19). Ta pesey nos tin di reconoce cu den Cristo Hesus tur cos por wordo restaura den nos bida. No lubida 
pa medio di Cristo nos relacion cu Dios a wordo drecha.( 2 Corintionan 5:17) Cristo Hesus ta e imagen di Dios 
invisibel e primogenito di henter creacion. Pa medio di dj’E tur cos a wordo crea, tanto den cielonan,como 
riba tera, visibel y invisibel, sea trono, dominio, gobernantenan of autoridadnan tur cos a wordo crea pa 
medio di dj’E y p’E, (Colosensenan 1:15+16). 


Cristo Hesus ta restaura famia, hogar, matrimonio, relacion, bida, organisacion, pais, tur cos E por restaura, 
pasobra e a muri na cruz pa pordon di nos pica, salbacion di nos alma, y restauracion di nos bida, tanto, 
fisico, mental y spiritual. Ta tempo pa nos stop di haci wega cu nos bida, y entrega nos mes na Dios, pasobra 
cada dia sin Cristo nos bida ta na peliger, pasobra nos adversario e diabel ta cana rond buscando ken e por 
devora, y ta solamente den Cristo nos por resisti.( Santiago4:7). Si algo mester sosode den nos hogar of 
matrimonio, mas lihe nos drecha cu otro ta mihor pa asina evita cu e diabel ta cohe ventaha, pasobra nos 
no por ignora su trampanan. Den Jeremias Capitulo 30: 17: Señor ta declara lo Mi restaura bo salud y lo Mi 
cura bo heridanan. Cristo Hesus ta nos restaurado . 


Sinceramente, Pastor Marcel Balootje. 

Gradicimento 


Den nomber di famia nos kier a gradici tur esnan cu 


di un forma of otro a mustra nan atencion durante 


fayecimento I entiero di nos defunto stima: 


Señora vuida Marcela 


Rosalia Britten-Webb 


Nos como famia Britten kier a gradici na prome 
lugar dr. Sneek cu semper tawata pendiente di 
mama. Na wit gele kruis danki cu tur dia tawata 


duna nos un man cu mama. 


Un danki na mama su nieta sin dolor Mireya Wernet 


cu semper tawata cla pa juda y cu hopi amor a 


hasi tur possibel pa alivia mama su dolor nan. 


Nos kier a gradici Marialena, Betsimar y Rose pa a 
juda cuida mama e ultimo 2 aña nan,masha danki. 


Danki na Judith, Maria, Ika, Ovito y famia Bremo pa 
e orashon nan pa mama y na tur otro persona cu a 
resa y a compaña nos durante tur e dia nan dificil 


despues di mama su partida . Cu mami sosega 


dushi den reino di señor. 


Alaves nos kier a invita henter famia, amistades y 


conocir nan pa 3 Santo sacrificio 


nan di misa cu lo tuma lugar na Misa Sta. Filomena 


na Paradera dia: 


Dialuna 15 di Augustus 2022 pa 7’or di anochi 


Diaranson 17 di Augustus 2022 pa 7’or di anochi 


Diasabra 20 di Augustus 2022 pa 7’or di anochi 


Despues di misa dia 20 lo tin un Santo Rosario na 


cas adres Calabas 81-B 


Mi no a muri. Ta pesey mi no a bisa ayo. 


Mi a djis habri mi halanan y bula bay keiro. Boso 
a keda atras. No laga tristesa domina boso. Keda 


uni un cu otro pa mi alma, esey lo ta un alegria. 


Recordami cu hopi amor. 


Cu dolor na nos curason pero conforme cu boluntad 


di Dios nos ta anuncia fayecimento di: 


Emiterio Arends 


Mihor conoci como: “Theo” 


*03 Maart 1931 - †14 Augustus 2022 


Acto di entiero lo wordo anuncia despues. 


Staff y personal di Ad Patres funeral home 
& Crematorium ta extende nos mas sincero 


condolencia na famia di e fayecido. 


“Dios ta amor... y amor ta Dios, 


maske mi no ta na e mundo aki, tur dia lo mi ta 


banda di boso Curazon, mi por stens di loke Señor ta 


hasi” Salmo 33 


Cu dolor na nos curason, nos ta 
participa fayecimento di nos ser 


stima: 


Helenita Hassell-Kuipers 


*21-09-1922 - †15-08-2022 


Acto di entiero lo wordo anuncia despues 

The LORD is my shepherd, 


I shall not be in want. he 


restores my soul. He guides 


me in paths of righteousness 


for his name’s sake. Even 


though I walk through the 


valley of the shadow of death, 


I will fear no evil, for you are 


with me; your rod and your 


staff, they comfort me. Psalm 


23 


With deep sorrow we 
announce the passing 


away of: 


George Winston 


Wilkes 


Sunrise February 


10th, 1950 


Sunset: July 16th, 


2022 


“Dios ta amor... y amor ta Dios, 


maske mi no ta na e mundo aki, tur dia lo mi ta 


banda di boso Curazon, mi por stens di loke Señor 


ta hasi” Salmo 33 


Cu dolor na nos curason, nos ta participa 


fayecimento di nos ser stima: 


Maria del Pilar Carrasquilla Caceres 


Cariñosamente yama “Pili” 
*26-03-1978 - †10-08-2022 


Acto di entiero lo wordo anuncia despuesMisse 


“Bou di alanan di Dios mi ta sigur” 


Abo ku ta biba bou di amparo di Altisimo, ta 


hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende 


mi ta pone mi konfians 


Cu dolor na nos curason, nos ta participa 


fayecimento di nos ser stima: 


Casimiro Kelly 
Cariñosamente yama 


“Chin” 


*04-03-1951 - †12-08-2022 


Acto di entiero lo wordo 


anuncia despues 


“Señor ta mi wardador, mi’n tin falta di 
nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. Salmo: 23 


Nos ta anuncia fayecimento di: 


Rita Otilia Laclé 


*01-10-1939 - †11-08-2022 


Acto di entiero lo wordo anuncia despues. 

Helaas heb ik een lege plaats achter 


gelaten. 


Naar ik hoop met fijne herinneringen en 


verhalen. 


Voor het hartverwarmende medeleven 


van voor, 


en na het vertrek van mij naar wolk 


1665, 


als echtgenoot, schoonvader en opa. 


Wilhemus Johannes 


van der Steen 


Blijven we eeuwig dankbaar, 
Willem, Rieke, kinderen en 


kleinkinderen 


Nos famia kier a gradisi di curason tur persona 
cu a duna nos sosten, consuelo, forza cu boso 
presencia, oracion, yamadanan, mensajenan 


durante e tempo dificil di e fayecimiento y 


condolencia di nos difunto stima. 


Maria Asencion Tromp 


” Joon of Joon Panachi “ 


Un danki enorme especialmente na su subrina 


Stima Rachelle y sobre subrina Stima Chelka 
cu a keda lucha cu ne te na final . Un danki 


tambe na Hospital Gebouw A, Afdeling 2 pa tur 
e pasenshi y dedicacion na nos defunto stima. 
Y tambe na Hospice Atardi cu a duna Joon su 
ultimo dia nan di sosiego, danki na e zuster nan, 


broeder nan y e boluntario nan. 


Un danki na Aurora Funeral Home pa su bon 


servicio y atencion risibi. 


Sigur cu tur personanan cu a duna Boso 
muestra di atencion a duna Nos e forsa y 


consuelo. 


